Ilbieraħ Malta lagħbet partita futbol kontra Ċipru ġewwa l-istadium nazzjonali Ta' Qali, liema logħba kienet ta' suċċess hekk kif pajjiżna spiċċa fil-quċċata, 3-0. Il-gowls ġew skorjati hekk, tnejn mill-plejer Cain Attard (44; u 54') u wieħed minn Joseph Mbong (46'). Din kienet l-ewwel rebħa għall-kwalifikazzjoni tal-World Cup għal Malta, kif ukoll kienet l-ewwel partita ta' kwalifikazzjoni. Il-paġna Malta Football Association - 1900 tefgħet ukoll ringrazzjament speċjali għall-partitarji kollha, speċjalment dawk ta' South End Core, li baqgħu jappoġġjaw lit-tim Malti sal-aħħar ħinijiet. "Din ir-rebħa hi ddedikata għalikom." L-E.T. President Dr. George Vella wera l-unur u l-gratitudni lejn it-tim Malti wara s-suċċess tal-bieraħ hekk kif fuq il-midja soċjali kiteb, " Nifraħ lit-tim nazzjonali Malti wara r-rebħa tal-bieraħ filgħaxija kontra Ċipru. Proset tal-prestazzjoni tajba li wrejtu f'isem il-poplu Malti u Għawdxi kollu." Bosta partitarji Maltin u Għawdxin ilbieraħ kienu fis-seba' sema bir-riżultat finali li kellna. F'isem Gwida.mt ngħidu prosit lit-tim Malti - ninsabu tassew kburin! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari ''Għadha Kemm Ħallietna L-Mara Li Għamlitni L-Mara Li Jien!'' - Pawla ta' Liquorish "Dan Dak Li Niġbor Fil-Malja Tiegħi Regolarment Meta Mmur Ngħum" - Clare Agius "Xi Darba Jgħidu Kellu Raġun Frank Portelli. "Malli Rawha Riesqa Lejhom Tellgħu Il-Maskra Minnufih… Ġest Li Baqa' Ttimbrat F'Moħħi"